Black Clover

merupakan siri manga Jepun yang ditulis dan diilustrasi oleh Yūki Tabata. Ceritanya memfokuskan Asta, seorang lelaki muda yang dilahirkan tanpa kuasa magis di dunia yang sangat mementingkan magis. Bersama rakan-rakan ahli sihir dari skuad Lembu Hitam, Asta berhasrat untuk menjadi Raja Penyihir yang seterusnya. Ia telah diterbitkan secara bersiri di majalah *[[Shōnen Jump Mingguan]]* oleh Shueisha sejak Februari 2015, dengan bab-babnya dikumpul dalam 31 jilid *[[tankōbon]]* setakat Januari 2022.

Pada awalnya, manga ini hanya diadaptasi sebagai Animasi Video Asli (OVA) yang dihasilkan oleh Xebec Zwei, yang mana ia telah dikeluarkan pada bulan Mei 2017. Pada tahun yang sama juga, siri televisyen anime juga telah mula diadaptasi yang mana ia dihasilkan oleh Pierrot dan ditayangkan di Jepun di saluran TV Tokyo bermula Oktober 2017 sehingga Mac 2021. Sebuah filem anime, bertajuk *Black Clover: Sword of the Wizard King*, telah ditayangkan di pawagam Jepun dan di Netflix pada Jun 2023.

Siri manga telah pun dilesenkan untuk siaran bahasa Inggeris di Amerika Utara oleh Viz Media, manakalah siri anime dilesenkan oleh Crunchyroll and Funimation.

## Plot

Siri ini memfokuskan Asta, seorang anak yatim muda yang dibesarkan di rumah anak yatim sejak lahir selepas ditinggalkan  di pintu rumah anak yatim di Kampung Hage bersama seorang lagi anak yatim, Yuno. Apabila hampir semua orang di dunia tersebut mempunyai kebolehan untuk memanfaatkan *Mana* (satu bentuk tenaga di alam semulajadi dan di dalam manusia) dalam bentuk , Asta pula sebaliknya. Dia cuba menaikkan kuasa magis melalui latihan fizikal. Sebaliknya, Yuno dilahirkan sebagai genius dengan kuasa magis yang sangat banyak dan bakat untuk mengawal mantera angin. Didorong oleh keinginan untuk menjadi Raja Penyihir, satu tokoh kuasa kedua tertinggi selepas Raja Kerajaan Klover, dua pemuda tersebut mengembangkan persaingan sihat. Yuno mendapat grimoire empat-daun lagenda yang pernah menjadi milik Raja Penyihir pertama. Walau bagaimanapun, Asta mendapat grimoire lima-daun yang sangat misteri (yang tidak boleh dikenalpasti oleh orang lain dengan mudah kerana ia sangat kelihatan usang), yang mempunyai pedang-pedang elf misteri dan kuasa anti-magis yang sangat jarang dijumpai walaupun tidak mempunyai sebarang kuasa magis. Kemudian, dia dan Yuno masing-masing menyertai skuad Kesatria Sakti sebagai langkah pertama untuk memenuhi cita-cita mereka.

Asta bergabung dengan Lembu Hitam bersama Noelle Silva sementara Yuno menjadi anggota Subuh Emas, memulakan pelbagai petualangan sambil bertanding dengan kumpulan ekstremis yang disebut Mata Matahari Tengah Malam yang kepimpinannya dimanipulasi oleh Iblis untuk membalas ketidakadilan yang dilakukan terhadap Elf oleh Kerajaan Klover pada saat penubuhannya. Kesatria Sihir kemudian menghadapi Dark Triad dari Kerajaan Spade, dengan Asta dan Yuno mempelajari pengaruh Iblis mereka terhadap kehidupan mereka dan rancangan Dark Triad untuk mewujudkan sepenuhnya Iblis ke dalam dunia mereka.

## Pengeluaran
Manga *Black Clover* telah ditulis dan diilustrasikan oleh Yūki Tabata. Dia bermula dalam industri manga pada usia 20 tahun dan bekerja sebagai pembantu selama tujuh tahun sebelum one-shot cereka sains *Hungry Joker* disiarkan secara ringkas dalam majalah Shueisha *[[Shōnen Jump Mingguan]]*. Tabata menganggap manga ini sebagai kegagalan yang dia katakan sebahagian besarnya kepada watak utamanya yang pendiam dan berwatak gelap, yang sangat berbeza dengan pengarangnya sendiri. Selepas pembatalannya, rakan-rakannya menasihatinya untuk membangunkan protagonis yang bertenaga dan ceria yang lebih mirip dengan Tabata dan dia mula mengerjakan satu syot bertemakan fantasi untuk *Black Clover*. Selepas penerbitannya, dia telah ditugaskan editor baharu (Tatsuhiko Katayama) dan Shueisha mengambil siri tersebut untuk pensirian penuh.

Proses pengeluaran mingguan untuk *Black Clover* melibatkan Tabata berunding dengan Katayama untuk beberapa hari pertama pada lakaran kecil bab tersebut kemudian menghabiskan baki hari untuk mengarang seni sebenar. Tabata memberi kredit pada dirinya sendiri untuk penghasilan garis kasar dan pengakhiran untuk bab itu manakala Katayama membantunya mengisi kandungannya dan membuat pembetulan. Pada awal siri, mangaka tersebut mendakwa hanya tidur purata tiga jam setiap malam kerana tekanan, tetapi selepas adaptasi anime *Black Clover* mula ditayangkan dia dapat meningkatkan ini kepada enam jam setiap malam. Sehingga sekurang-kurangnya jilid ketujuh *Black Clover*, dia tidak menggunakan alat digital dalam penggubalannya, sebaliknya memilih dakwat dan toning "analog" tradisional dengan tangan. Tabata kekal bermotivasi sepanjang jangka panjang manga ini kerana pembacanya menantikan bab setiap minggu. Walaupun kebanyakan bab berentak pantas, penulis menyatakan hasrat untuk sesekali mencipta cerita yang lebih perlahan namun masih memuaskan. Siri fantasi gelap *[[manga seinen|seinen]]* *[[Berserk (manga)|Berserk]]* oleh Kentaro Miura adalah pengaruh yang besar terhadap Tabata. Dia mahu mencipta *[[Manga shōnen|shōnen]]* yang setara dengan *Berserk* sambil turut mengambil inspirasi daripada sifat fantasi lain seperti *[[Dragon Quest: The Adventure of Dai]]*, *[[The Lord of the Rings]]*, *[[Harry Potter]]*, dan filem-filem Guillermo del Toro. Tabata mengaku bukan peminat tegar fantasi permainan video berperanan seperti *[[Dragon Quest]]* atau *[[Final Fantasy]]* dan menggunakan beberapa filem fantasi yang dia telah tonton sebagai bahan rujukan. Untuk memberikan dunia *Black Clover* berlatarkan Eropah, Tabata menyelidik buku gambar untuk set dan lokasi serta mendokumentasikan pelbagai senjata, pakaian dan bangunan.

Tabata menyatakan dia suka menulis skrip manga dan menggambarkan adegan pertempurannya, terutamanya dalam membesarkan pergerakan wataknya dan menjadikan aksi itu lebih dinamik. Untuk aspek terakhir ini, dia mengambil idea daripada manga pertarungan *shōnen* *[[Dragon Ball]]* oleh Akira Toriyama. Tabata menceritakan bahawa dia mendapat inspirasi untuk menjadi mangaka selepas melihat siri anime *[[Dragon Ball Z]]* semasa kecil kemudian mengetahui ia adalah adaptasi daripada karya Toriyama. Dia menyatakan bahawa dia juga peminat siri *shōnen* yang lain, seperti *[[YuYu Hakusho]]* oleh Yoshihiro Togashi dan *[[Bleach (manga)|Bleach]]* oleh Tite Kubo. Tabata ingin mencipta pelbagai pelakon watak archetypical dengan atribut yang bertentangan. Dia memodelkan watak Asta dan Charmy Pappitson selepas dirinya dan isterinya. Dia mengakui dalam jilid keempat manga itu bahawa Charmy adalah watak kegemarannya untuk dilukis. Dia memilih nama untuk watak dengan mencari perkataan yang dia dapati menarik dalam kamus pelbagai bahasa. Dia mendapati bahawa aspek penting dalam reka bentuk watak dalam *Black Clover* memberi mereka ciri-ciri yang menjadikannya mudah diingati oleh pembaca. Dia juga ingin "berasa baik" melukis mereka, akan menyemak semula watak-watak jika dia semakin kecewa, dan berusaha untuk memperbaiki mengimbangi perhatian yang masing-masing dapat semasa perjalanan cerita. Setelah watak dibuat, Tabata memutuskan kebolehan sihir mereka berdasarkan personaliti mereka dan apa sahaja sihir yang sesuai dengan peristiwa semasa plot.

## Media
### Manga
Ditulis dan diilustrasi oleh Yūki Tabata, *Black Clover* telah diterbitkan secara bersiri di antologi manga Shueisha iaitu *[[Shōnen Jump Mingguan]]* sejak 16 Februari 2015. Manga tersebut merupakan siri Tabata yang kedua di *Shōnen Jump Mingguan*: siri pertamanya, *Hungry Joker*, disiarkan di majalah yang sama untuk 24 bab dari 12 November 2012 hingga 13 Mei 2013, sebelum dibatalkan. Shueisha telah mengumpul bab-babnya ke dalam jilid-jilid tankōbon individu. Jilid pertama telah diterbitkan pada 4 Jun 2015. Setakat 2 April 2021, 28 jilid telahpun dikeluarkan.

Pada 9 Februari 2015, Viz Media mengumumkan bahawa mereka akan menerbitkan tiga bab pertama siri tersebut di dalam majalah digital *[[Shōnen Jump Mingguan]]* atas sebahagian dari program "Jump Start" mereka di Amerika Utara. Pada 30 Mac 2015, mereka mengumumkan bahawa siri tersebut akan menyertai senarai minggu mereka, bermula dengan bab 4 pada April 6, dan menerbitkan dengan kadar pecutan sehingga bab tersebut dapat mengejar bab yang terkini di Jepun Rancangan-rancangan untuk keluarkan siri ini dalam bentuk cetak telah diumumkan ketika panel mereka di New York Comic Con pada 9 Oktober 2015. Shueisha mula menerbitkan siri tersebut dalam bahasa Inggeris di aplikasi dan laman web Manga plus secara serentak pada Februari 2019.

#### Terbitan turunan
Pada 2 Februari 2018,  sebuah terbitan turunan (*spin-off*) manga gag yang diilustrasi oleh Setta Kobayashi bertajuk  dilancarkan di *Saikyō Jump* yang merupakan majalah Shueisha. Manga tersebut telah dikumpulkan di dalam satu jilid *tankōbon*.

Pada 30 September 2018, sebuah manga berdasarkan permainan video *Black Clover: Quartet Knights* dilancarkan di aplikasi *Shōnen Jump+* pada 7 Oktober 2018. Manga tersebut tamat pada 12 April 2020. Setakat 3 Oktober 2020, ia telah dikumpulkan dalam lapan jilid *tankōbon*.

### Anime
Sebuah Animasi Video Asli (OVA) dihasilkan oleh Xebec Zwei yang berdasarkan pada siri ini telah ditayangkan pada Jump Festa 2016 bermula 27 November hingga 18 Disember 2016. Ia digabungkan dengan jilid ke-11 manga tersebut, yang dikeluarkan pada 2 Mei 2017. OVA kedua telah ditayangkan pada Jump Festa 2018. Ia kemudiannya dikeluarkan dalam bentuk DVD sekali dengan *[[My Hero Academia]]* dan *[[Food Wars!: Shokugeki no Soma]]* yang digabungkan dengan jilid-jilid akan datang untuk manga-manga tersebut, yang mana ia telah diumumkan di acara Jump Special Anime Festa.

Di acara Jump Festa *Black Clover* pada 18 Disember 2016, sebuah adaptasi siri televisyen anime oleh Pierrot telah diumumkan. Ia diarahkan oleh Tatsuya Yoshihara, dengan Kazuyuki Fudeyasu menulis skrip, Itsuko Takeda melakukan reka bentuk watak, dan Minako Seki menggubah muzik. Siri ini ditayangkan bermula 3 Oktober 2017 sehingga 30 Mac 2021, dengan dua musim pertama masing-masing terdiri daripada 51 episod. Musim ketiga ditayangkan bermula 1 Oktober 2019. Anime ini telah ditayangkan secara berterusan tanpa apa-apa gangguan besar sehingga hujung April 2020, apabila ia diumumkan bahawa episod-episod yang akan datang akan ditangguhkan disebabkan kelewatan produksi studio berpunca dari pandemik COVID-19. Tayangan dan pengedaran episod 133 ke atas telah ditangguhkan dan bagi menggantikan tempatnya, episod pertama siri ini telah ditayangkan semula pada 5 Mei 2020. Siri ini bersambung semula pada 7 Julai 2020. Pada Februari 2021, ia telah diumumkan bahawa *Black Clover* akan tamatkan tayangan pada episod 170 pada 30 Mac 2021, yang akan diikuti dengan sebuah "pengumuman penting".

Crunchyroll menayangkan siri ini, manakala Funimation menghasilkan alih suara dalam bahasa Inggeris sebagai sebahagian daripada program Simuldub ketika ia bersiaran. Blok pengaturcaraan Toonami yang merupakan milik Adult Swim menayangkan dub Inggeris bermula 2 Disember 2017. Sony Pictures UK dan Funimation mengeluarkan bahagian pertama siri pertama dalam bentuk video rumah di United Kingdom dan Ireland, dengan bahagian-bahagian seterusnya dikeluarkan oleh Manga Entertainment. Universal Sony mengelaskan bahagian pertama siri ini untuk dikeluarkan di Australia dan New Zealand, bagi pihak Funimation, dengan Madman Entertainment mengeluarkan bahagian-bahagian yang seterusnya. 

Musim pertama telah tersedia di Netflix Malaysia bermula 1 Julai 2020, manakala musim kedua dan ketiga mula tersedia bermula 23 Februari 2021. Netflix Malaysia mengeluarkan siri ini dalam audio bahasa Jepun manakala sarikata yang tersedia adalah dalam bahasa Inggeris, bahasa Melayu, bahasa Cina Ringkas dan bahasa Cina Tradisional. Black Clover juga tersedia di iQIYI Malaysia bermula episod 154 sehingga yang terkini yang mana sarikata tersedia dalam bahasa Inggeris, bahasa Melayu, bahasa Cina Ringkas, bahasa Cina Tradisional, bahasa Thai, bahasa Vietnam dan bahasa Indonesia. Episod baharu di iQIYI Malaysia dikeluarkan setiap hari Selasa pada pukul 6.30 petang.

Animasi internet original pendek bertajuk , dihasilkan oleh DLE dan diarahkan oleh Tsukasa Nishiyama, mula ditayangkan di dTV pada 1 Julai 2019. Lagu tema pembukaan animasi pendek tersebut adalah "POSSIBLE" oleh Gakuto Kajiwara dan Nobunaga Shimazaki, di bawah nama "Clover×Clover". Crunchyroll membuat animasi pendek ini tersedia di peringkat antarabangsa pada 31 Disember 2019.

### Filem
Pada 28 Mac 2021, ia telah diumumkan siri ini akan menerima sebuah filem anime, dengan maklumat lanjut akan didedahkan pada tarikh yang akan datang. Ia kemudiannya diumumkan bahawa filem itu akan ditayangkan pada tahun 2023. Ia kemudiannya diumumkan bahawa tajuk filem itu ialah . Ia akan diarahkan oleh Ayataka Tanemura, dengan lakon layar yang ditulis oleh Johnny Otoda dan Ai Orii, reka bentuk watak oleh Itsuko Takeda, dan muzik oleh Minako Seki. Tabata juga akan menyelia filem itu dan menyediakan reka bentuk watak asal. Filem ini ditetapkan untuk ditayangkan secara serentak di pawagam Jepun dan di Netflix pada 31 Mac 2023.

### Permainan video
Pada Jump Festa 2017, sebuah permainan video, bertajuk *Black Clover: Quartet Knights*, telah diumumkan untuk keluaran 2018 untuk PlayStation 4 dan PC. Ia telah dibangunkan oleh Ilinx dan diterbitkan oleh Bandai Namco. Ia telah dikeluarkan di Jepun pada 13 September 2018, manakala keluaran Barat pula adalah pada 14 September 2018. Sebuah permainan mudah alih yang dipanggil  telah diumumkan. Ia telah dikeluarkan di Jepun pada 14 November 2018. Pada 6 Disember 2019, Bandai Namco Entertainment mengumumkan bahawa permainan ini akan dikeluarkan pada 16 Januari 2020.

Asta merupakan salah satu watak yang boleh dimainkan di dalam permainan crossover *[[Shōnen Jump Mingguan]]*, *[[Jump Force]]*.

Pada 19 Disember 2021, semasa Jump Festa 2022, permainan mudah alih yang bertajuk *Black Clover Mobile* telah diumumkan. Ia ditetapkan untuk dikeluarkan pada tahun 2022.

## Sambutan
### Manga
*Black Clover* berada di kedudukan #3 di dalam "Komik yang Disyorkan Pekerja di Kedai Buku Seluruh Negara" oleh laman web Kelab Honya pada 2016.

#### Jualan
Jilid 1 mencapai tempat ke-23 di dalam carta manga mingguan Oricon, dengan 38,128 buah salinan terjual; jilid 2 mencapai tempat ke-17, dengan 61,918 buah salinan; jilid 3 juga mencapai tempat ke-17, dengan 80,462 salinan; jilid 4 mencapai tempat ke-13, dengan 93,866 buah salinan; jilid 5 mencapai tempat ke-15, dengan 108,503 buah salinan; dan jilid 6 mencapai tempat ke-11, dengan 118,783 buah salinan. Setakat Januari 2019, manga ini mempunyai 7 juta buah salinan dalam peredaran, 9 juta buah salinan dalam peredaran setakat Oktober 2019, lebih 10 juta buah salinan dalam peredaran setakat Ogos 2020, dan lebih 11 juta buah salinan dalam peredaran setakat November 2020. Setakat Mac 2021, ia mempunyai lebih 12 juta salinan dalam peredaran. Setakat Mei 2021, manga ini mempunyai lebih 15 juta salinan dalam peredaran manakala setakat Julai 2021, manga ini mempunyai lebih 16 juta salinan dalam peredaran.

#### Penerimaan kritikal
Mengulas siri ini untuk *ComicsAlliance*, Tom Speelman menggambarkan premis tersebut sebagai "bagaimana jika Harry Potter merupakan seorang kesatria dan juga agak bodoh?" Beliau mengesyorkannya kepada peminat *[[Naruto]]* dan *[[Fairy Tail]]*, memperhatikan persamaannya dengan siri-siri sebelumnya dan juga *[[Bleach (manga)|Bleach]]*. Beliau memuji kebolehan penulis menyegarkan watak saham atau dalam erti kata lain, mempelbagaikan ciri-ciri dan sikap setiap watak. Henry Ma dari *Ka Leo O Hawaii* memuji seni dan humor siri tersebut, mengatakan bahawa ia "sangat bagus" dan agak serupa dengan *Fairy Tail*. Namun, tidak semua pengkritik bersikap positif, dengan lembaga penulis-penulis buku komik di San Diego Comic-Con menyenaraikan manga ini sebagai salah satu yang paling teruk dari tahun 2016.

### Anime
Pada November 2019, Crunchyroll menyenaraikan *Black Clover* di dalam "100 anime terbaik untuk dekad 2010-an" mereka. Pada Januari 2021, ia telah didedahkan bahawa *Black Clover* merupakan siri anime yang paling banyak ditonton di Crunchyroll pada tahun 2020, ditonton di 87 buah negara dan jajahan, termasuk Amerika Utara, Selatan dan Tengah, Eropah, Timur Tengah dan Afrika Utara, Afrika, Asia dan Oceania.

Menulis untuk *[[Anime News Network]]*, Rachel Trujillo memuji anime itu kerana "pengajaran besar yang boleh diambil daripada cerita itu" dan usaha animasi yang bercita-cita tinggi daripada kakitangan. Ivy Rose daripada *Anime Feminist* memuji cara cerita itu mengendalikan watak wanitanya, memberi mereka kepentingan naratif dan membenarkan mereka mengambil bahagian dalam pertempuran. Rose menulis: "*Black Clover* benar-benar telah meningkatkan bar untuk penggambaran pemimpin wanita dalam anime shōnen, dan watak wanita secara umum, kerana gambaran yang mantap ini bukan sahaja terhad kepada wanita dalam jawatan kepimpinan."

## Nota

## Rujukan

## Pautan luar
*  di *[[Weekly Shōnen Jump]]* 
*  
*  di Viz.com
* 
*